Välja arvatud üksikute eranditega, ei tea ma inimesi, kes oleksid head kujundajad ja arvutitundjad ning  seejuures ka head keelespetsid.    Kujundaja/küljendaja oskus ning nö poweruseriks olemine käivad küll tihemini koos. Aga samas eesti keele "poweruseriks" olemine tähendab  traditsiooniliste eestikeelsete tekstikorpustega sügavamat tegelemist, millest kujundajad/küljendajad ja IT-entusiastid üldjuhul väga vaimustatud pole - nad pigem eelistavad muukeelset kirjandust ja internetikeskkondi, kus saavad ennast kujunduses, küljenduses ja IT maailmas toimuvaga kursis hoida - ja see tegevus  loomulikult avaldab mõju ka nende keelevaistule.